Source: https://www.topankovo.sk/reklamacny-poriadok/
Timestamp: 2019-07-19 10:12:44+00:00
Document Index: 7517434

Matched Legal Cases: ['§ 52', '§ 619', '§ 627', '§ 52', '§ 422', '§ 442']

Tento reklamačný poriadok (ďalej ako „Reklamačný poriadok) upravuje postup spoločnosti United Fashion Group s.r.o. so sídlom Sliačska 1/D, 831 02 Bratislava, Slovenská republika, IČO: 46146032, DIČ: 2023342222, IČ DPH: SK2023342222 zapísaná v Obchodnom registri Okresného súdu Bratislava I, oddiel: Sro, vložka č. : 75748/B, (ďalej len „Predávajúci") a kupujúceho (ďalej len „Kupujúci") pri uplatňovaní práv vyplývajúcich zo zodpovednosti Predávajúceho za vady tovaru zakúpeného na internetovej stránke www.topankovo.sk (ďalej ako „topankovo.sk“) a práva a povinnosti Kupujúceho a Predávajúceho (Predávajúci a Kupujúci spolu ďalej len „Zmluvné strany") s tým súvisiace.
Postup Kupujúceho, ktorý je spotrebiteľom v zmysle § 52 ods. 4 zákona č. 40/1964 Zb. Občiansky zákonník v platnom znení, pri uplatňovaní práv vyplývajúcich zo zodpovednosti Predávajúceho za vady tovaru zakúpeného na topankovo.sk ako aj úprava práv a povinností Zmluvných strán s tým súvisiacich sa riadi podľa § 619 až § 627 zákona č. 40/1964 Zb. Občiansky zákonník v platnom znení a zákonom č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov.
Postup Kupujúceho, ktorý nie je spotrebiteľom v zmysle § 52 ods. 4 zákona č. 40/1964 Zb. Občiansky zákonník v platnom znení, pri uplatňovaní práv vyplývajúcich zo zodpovednosti Predávajúceho za vady tovaru zakúpeného na topankovo.sk ako aj úprava práv a povinností Zmluvných strán s tým súvisiacich sa riadi podľa § 422 až § 442 zákona č. 513/1991 Zb. Obchodný zákonník v platnom znení.
Reklamačný poriadok je verejne dostupný na topankovo.sk a v sídle Predávajúceho.
Pri prevzatí tovaru je Kupujúci povinný skontrolovať, či obal, v ktorom je tovar zabalený, nie je poškodený. V prípade jeho poškodenia je nutné na mieste dodania tovaru spísať s prepravcom - kuriérskou službou protokol o zistených vadách spôsobených počas prepravy a Kupujúci je povinný o tom bezodkladne informovať Predávajúceho, a to za účelom čo najrýchlejšieho doriešenia veci k spokojnosti Kupujúceho.
Kupujúci je povinný Predávajúcemu reklamovať vady tovaru zakúpeného na topankovo.sk bez zbytočného odkladu podľa podmienok uvedených v príslušných ustanoveniach zákona č. 513/1991 Zb. Obchodný zákonník v platnom znení a zákona č. 40/1964 Zb. Občiansky zákonník v platnom znení. Prípadné omeškanie s uplatnením vady tovaru pri pokračujúcom užívaní (chybného) tovaru by mohlo zapríčiniť prehĺbenie vady, znehodnotenie tovaru a mohlo by mať vplyv aj na výsledok reklamačného konania.
Kupujúci môže uplatniť svoju reklamáciu na adrese sídla Predávajúceho: Sliačska 1/D, 831 02 Bratislava, Slovenská republika, a to aj osobne, avšak Kupujúci sa pri uplatnení reklamácie nemôže domáhať okamžitého vybavenia reklamácie u Predávajúceho, ktorá bude vybavená reklamačným oddelením Predávajúceho v zákonom stanovenej lehote a v súlade s týmto reklamačným poriadkom.
Kupujúcemu Predávajúci odporúča vyplniť formulár ODSTÚPENIE OD ZMLUVY / VÝMENA / REKLAMÁCIA (ďalej len „Formulár") v nasledujúcich prípadoch:
Kupujúci má právo odstúpiť od Kúpnej zmluvy do 14 dní od prevzatia tovaru bez uvedenia dôvodu. Kupujúci v tomto prípade neuhrádza manipulačný poplatok v súvislosti s odstúpením od Kúpnej zmluvy. Náklady na vrátenie tovaru znáša Kupujúci len v tom prípade, ak tovar plne zodpovedal kvalitatívnym požiadavkám a nebol vadný. V prípade, ak Kupujúci odstúpi od Kúpnej zmluvy len sčasti, a hodnota tovaru, ktorý si ponechá, nepresahuje sumu 40 EUR, Predávajúci Kupujúcemu vráti zodpovedajúcu časť kúpnej ceny za tovar zníženú o sumu poštovných nákladov vzniknutých v súvislosti so zaslaním objednaného tovaru. Predávajúci vráti Kupujúcemu hodnotu tovaru zníženú o poštovné náklady ak ich Kupujúci pri kúpe nehradil ako samostatnú položku. Lehota na odstúpenie od Kúpnej zmluvy je zachovaná, ak Kupujúci zašle Predávajúcemu oznámenie o uplatnení práva na odstúpenie od Kúpnej zmluvy najneskôr v posledný deň lehoty na odstúpenie od Kúpnej zmluvy.
Kupujúci má právo odstúpiť od Kúpnej zmluvy (aj po 14-dňovej lehote) do 30 dní od prevzatia tovaru bez uvedenia dôvodu. Tovar, ktorý Kupujúci vracia musí byť v tomto prípade nepoškodený, nesmie javiť známky nosenia a používania. Kupujúci v tomto prípade neuhrádza manipulačný poplatok v súvislosti s odstúpením od Kúpnej zmluvy. Náklady na vrátenie tovaru znáša Kupujúci len v tom prípade, ak tovar plne zodpovedal kvalitatívnym požiadavkám a nebol vadný. V prípade, ak Kupujúci odstúpi od Kúpnej zmluvy len sčasti, a hodnota tovaru, ktorý si ponechá, nepresahuje sumu 40 EUR, Predávajúci Kupujúcemu vráti zodpovedajúcu časť kúpnej ceny za tovar zníženú o sumu poštovných nákladov vzniknutých v súvislosti so zaslaním objednaného tovaru. Predávajúci vráti Kupujúcemu hodnotu tovaru zníženú o poštovné náklady ak ich Kupujúci pri kúpe nehradil ako samostatnú položku. Lehota na odstúpenie od Kúpnej zmluvy je zachovaná, ak Kupujúci zašle Predávajúcemu oznámenie o uplatnení práva na odstúpenie od Kúpnej zmluvy spolu s tovarom, pričom tento bude Predávajúcemu doručený najneskôr v posledný (tridsiaty) deň lehoty na odstúpenie od Kúpnej zmluvy.
Kupujúci má právo odstúpiť od Kúpnej zmluvy aj po uplynutí 30 dní, max. do 40 dní od prevzatia tovaru bez uvedenia dôvodu. Tovar, ktorý Kupujúci vracia v tejto lehote musí byť nepoškodený, nesmie javiť známky nosenia a používania. Kupujúci v tomto prípade uhrádza manipulačný poplatok vo výške 40% z ceny objednaného tovaru pokrývajúci náklady, ktoré vznikli Predávajúcemu v súvislosti s odstúpením od Kúpnej zmluvy. Náklady na vrátenie tovaru znáša Kupujúci. Lehota na odstúpenie od Kúpnej zmluvy je zachovaná, ak Kupujúci zašle Predávajúcemu oznámenie o uplatnení práva na odstúpenie od Kúpnej zmluvy najneskôr v posledný deň lehoty na odstúpenie od Kúpnej zmluvy spolu s tovarom, pričom tento bude predávajúcemu doručený najneskôr v posledný (štyridsiaty) deň lehoty na odstúpenie od Kúpnej zmluvy .
V prípade, ak Kupujúci zistí, že tovar, ktorý si objednal, nezodpovedá tovaru, ktorý prevzal, Kupujúci má právo vrátiť tovar Predávajúcemu max. do 30 dní od prevzatia tovaru Kupujúcim. Kupujúci neuhrádza manipulačný poplatok za vrátenie tovaru Predávajúcemu. Náklady na vrátenie tovaru znáša Predávajúci, čo predstavuje sumu 2,90 EUR poštovné a balné.
Kupujúci požaduje vystavenie poukazu na nákup tovaru na topankovo.sk v celkovej hodnote už zakúpeného tovaru, ktorý vracia Predávajúcemu bez uvedenia dôvodu.
Kupujúci má právo požadovať vystavenie poukazu na nákup tovaru od Predávajúceho prostredníctvom topankovo.sk v celkovej hodnote už zakúpeného tovaru, ktorý vracia Predávajúcemu bez uvedenia dôvodu a to max. do 30 dní od prevzatia tovaru Kupujúcim. Kupujúci neuhrádza manipulačný poplatok v súvislosti s vrátením tovaru a vystavením poukazu Predávajúcim. Náklady na vrátenie tovaru znáša Kupujúci.
Kupujúci vracia alebo vymieňa tovar zakúpený v akcii typu 2+1zadarmo.
V prípade, ak Kupujúci vráti alebo vymieňa všetok tovar zakúpený v akcii typu 2+1 zadarmo, Predávajúci postupuje podľa bodov 1.1 až 1.4 tohto článku. V prípade, ak Kupujúci vráti len časť objednaného tovaru zakúpeného v akcii, pričom vrátením časti tovaru už nespĺňa podmienku akcie 2+1 zadarmo, Kupujúci má nárok na vrátenie časti Kúpnej ceny len v tom prípade, ak je hodnota tovaru, ktorý si Kupujúci ponechal, nižšia ako Kúpna cena, ktorú Kupujúci zaplatil Predávajúcemu za všetok tovar zakúpený v akcii 2+1 zadarmo. V tomto prípade Predávajúci uhradí Kupujúcemu len rozdiel medzi hodnotou tovaru, ktorý si Kupujúci ponechal a zaplatenou kúpnou cenou za tovar. Za hodnotu tovaru sa v tomto prípade považuje neakciová cena tovaru uvedená na topankovo.sk v čase odoslania objednávky Predávajúcemu. Označenie tovaru a k nemu zodpovedajúca cena na faktúre nie je pre účely vrátenia kúpnej ceny v tomto prípade relevantné. V prípade, ak Kupujúci vráti tovar v lehote 30 dní od doručenia tovaru Predávajúcim, neuhrádza manipulačný poplatok v súvislosti s odstúpením od Kúpnej zmluvy. V prípade, ak Kupujúci vráti tovar po uplynutí lehoty 30 dní od doručenia tovaru Predávajúcim, uhrádza manipulačný poplatok vo výške 40% z ceny vráteného tovaru pokrývajúci náklady, ktoré vznikli Predávajúcemu v súvislosti s odstúpením od Kúpnej zmluvy.
Kupujúci vracia alebo vymieňa tovar zakúpený v akcii typu „Kúp 2 a viac a všetky sú za polovicu".
V prípade, ak Kupujúci vráti alebo vymieňa všetok tovar zakúpený v akcii typu „Kúp 2 a viac a všetky sú za polovicu", Predávajúci postupuje podľa bodov 1.1 až 1.4. V prípade, ak Kupujúci vráti len časť objednaného tovaru zakúpeného v akcii, pričom vrátením časti tovaru už nespĺňa podmienku akcie „Kúp 2 a viac a všetky sú za polovicu", Kupujúci má nárok na vrátenie časti Kúpnej ceny len v tom prípade, ak je hodnota tovaru, ktorý si Kupujúci ponechal, nižšia ako Kúpna cena, ktorú Kupujúci zaplatil Predávajúcemu za všetok tovar zakúpený v akcii „Kúp 2 a viac a všetky sú za polovicu". V tomto prípade Predávajúci uhradí Kupujúcemu len rozdiel medzi hodnotou tovaru, ktorý si Kupujúci ponechal a zaplatenou kúpnou cenou za tovar. V prípade, ak Kupujúci vráti len časť objednaného tovaru zakúpeného v akcii, pričom aj po vrátení spĺňa podmienku akcie „Kúp 2 a viac a všetky sú za polovicu", Kupujúci má nárok na vrátenie časti Kúpnej ceny, ktorá zodpovedá 50% hodnoty vráteného tovaru uvedenej na topankovo.sk v čase odoslania objednávky Predávajúcemu. Za hodnotu tovaru sa pre účely vrátenia tovaru zakúpeného v akcii „Kúp 2 a viac a všetky sú za polovicu" považuje neakciová cena tovaru uvedená na topankovo.sk v čase odoslania objednávky Predávajúcemu. Označenie tovaru a k nemu zodpovedajúca cena na faktúre nie je pre účely vrátenia kúpnej ceny relevantné. V prípade, ak Kupujúci vráti tovar v lehote 30 dní od doručenia tovaru Predávajúcim, neuhrádza manipulačný poplatok v súvislosti s odstúpením od Kúpnej zmluvy. V prípade, ak Kupujúci vráti tovar po uplynutí lehoty 30 dní od doručenia tovaru Predávajúcim, uhrádza manipulačný poplatok vo výške 40% z ceny vráteného tovaru pokrývajúci náklady, ktoré vznikli Predávajúcemu v súvislosti s odstúpením od Kúpnej zmluvy.
Ak Formulár nie je úplne vyplnený alebo k Formuláru nie je priložený doklad o kúpe a prevzatí tovaru (ďalej len „Požadované doklady"), Predávajúci vyzve telefonicky prípadne e- mailom Kupujúceho na doplnenie chýbajúcich údajov alebo priloženie chýbajúcich Požadovaných dokladov.
Predávajúci si vyhradzuje právo kedykoľvek zmeniť a/alebo doplniť reklamačný poriadok. Zmeny a/alebo doplnky tohto reklamačného poriadku vstupujú do platnosti dňom ich zverejnenia na topankovo.sk
Predávajúci má záujem o riešenie sporov s Kupujúcim predovšetkým mimosúdnou cestou, a preto v prípade, ak Kupujúci nie je spokojný s vybavením reklamácie alebo má pocit, že došlo k porušeniu jeho práv zo strany Predávajúceho, môže sa za účelom vyriešenia vzniknutej situácie obrátiť na Predávajúceho prostredníctvom e-mailovej adresy: info@topankovo.sk, respektíve v zmysle zákona č. 391/2015 Z. z. o alternatívnom riešení spotrebiteľských sporov, podať návrh na začatie alternatívneho riešenia sporu.
V Bratislave dňa 26.9.2013, United Fashion Group, s. r. o.
Copyright © 2013 United Fashion Group, s. r. o., všetky práva vyhradené.
Posledná aktualizácia dňa 13.06.2018